પ્રથમ જ્યોતિર્લિંગ સોમનાથ મહાદેવ મંદિરમાં રુપિયા 1.40 કરોડ ખર્ચે 300 કિલો વોટ સૌરઊર્જા ઉત્પન્ન કરતી પેનલ લગાવવામાં આવશે સાથે અન્ય મંદિરોમાં પણ આ રીતે સૌર પેનલ લગાડવામાં આવશે. મંદિરના પાર્કિંગ, ભોજનાલય અને ધર્મશાળા તથા મંદિર પરિસરની ઓફિસને પણ સૌર વીજળી આપવામાં આવશે. અગાઉ સૌર ઊર્જાની પેનલો દ્વારા વીજળી મેળવી ભરૂચ અને મહેસાણાના સર્કિટ હાઉસમાં વીજ બિલ ઘટાડવાનો પ્રયોગ સફળ રહ્યો છે જેને લઇને સરકાર દ્વારા અન્ય એવા સંસ્થાનો જ્યાં જંગી ઊર્જા વપરાશ થાય છે ત્યાં સૌર ઊર્જાનો વપરાશ વધારવા આગળ પગલાં લઇ રહી છે.